KISKŐRÖS VÁROS POLGÁRMESTERE

ELŐTERJESZTÉS

( a Képviselő-testület 2011. december 14-i  ülésére)

TÁRGY: A SZEMÉLYES GONDOSKODÁST NYÚJTÓ SZOCIÁLIS  ÉS

                 GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ

                 RENDELET MÓDOSÍTÁSA

A gyermekek védelméről és a gyámügyi igazgatásról szóló 1997. évi XXXI. törvény 147.§.(1) bekezdése értelmében a személyes gondoskodást nyújtó ellátások intézményi térítési díját az intézményt fenntartó szerv évente kétszer állapíthatja meg. 

Az Egészségügyi és Gyermekjóléti Intézmény és a Diák-Konyha Kft. között 2011. július 1.napján létrejött vállalkozási szerződés alapján a Diák-Konyha Kft.(6200 Kiskőrös, Petrovics u. 10.) biztosítja a Bölcsőde számára az étkezést. A vállalkozási szerződés III. rész 2.) pontja szerint a szerződésben rögzített adagárak a KSH által közzétett, éves átlagos infláció mértékével automatikusan emelkednek. A kft. ügyvezetője jelezte, hogy az étkezési nyersanyagnormák elvesztették reálértéküket és ahhoz, hogy az eddigi kiváló minőséget – ami elsősorban az 1. osztályú termékek felhasználásának, friss zöldségeknek, gyümölcsöknek, a konyhai dolgozók tapasztalatának köszönhető - valamint a gyermekek és diákok sajátosságainak megfelelő, szigorúan ellenőrzött étkezést biztosítani tudják elengedhetetlen feltétel a normák reálértékének megtartása. Emellett a konyha költségei is nagymértékben növekedtek az energiahordozók folyamatos drágulása, elsősorban a villany-és gázáremelkedések következtében.
A KSH 2011. november 11-i gyorstájékoztatója szerint az élelmiszerek fogyasztói árindexe 2011. október végéig 5,1 %-kal,  a háztartási energia fogyasztói árindexe 5,9 %-kal, az üzemanyagok fogyasztói árindexe 7,4 %-kal nőtt. Az átlagos fogyasztói árindex 3,9 %. A Diák Konyha Kft. 4,0 %.-os nyersanyagnorma módosítást javasol 2012. január 1 napjától. 

Jelenleg az intézményi térítési díjak az alábbiak:
	Személyes gondoskodást nyújtó ellátások
	Intézményi térítési díj

	1.
	Bölcsődei gyermekétkeztetés
	480 Ft/nap

	2.
	Óvodai gyermekétkeztetés
	290 Ft/nap

	3.
	Általános iskolai tanulók étkeztetése

(tízórai, ebéd, uzsonna)
	350 Ft/nap

	
	Általános iskolai ebéd (menza)
	230 Ft/nap

	4.
	Diákotthonban elhelyezett tanulók étkeztetése (reggeli, ebéd, vacsora)
	570 Ft/nap

	5.
	Középiskolai ebéd (menza)
	255 Ft/nap


A Diák-Konyha Kft. emeléssel kapcsolatos javaslatát az előterjesztés melléklete tartalmazza.

A gyermekétkeztetés intézményi térítési díjának alapja az 1997. évi XXXI. törvény 148.§.(3) bekezdése szerint – a bölcsőde kivételével - az élelmezés nyersanyagköltségének egy ellátottra jutó napi összege. A bölcsőde intézményi térítési díjának alapja az élelmezés nyersanyagköltsége és a nyersanyagköltség legfeljebb 50 %-át kitevő rezsiköltség egy ellátottra jutó napi összege.
A személyes gondoskodást nyújtó ellátások intézményi térítési díja a fenti jogszabály és az átlagos fogyasztói árindex  figyelembevételével – tekintettel az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvényre - az alábbiak szerint változna:

	Személyes gondoskodást nyújtó ellátások
	Intézményi térítési díj

Jelenlegi                      Tervezett*

	1.
	Bölcsődei gyermekétkeztetés
	480,- Ft/nap
	      490,- Ft/nap

	2.
	Óvodai gyermekétkeztetés
	290,- Ft/nap
	305,- Ft/nap

	3.
	Általános iskolai tanulók étkeztetése

(tízórai, ebéd, uzsonna)
	   350,- Ft/nap


	365,- Ft/nap

	
	Általános iskolai ebéd (menza)
	230,- Ft/nap
	235,- Ft/nap

	4.
	Diákotthonban elhelyezett tanulók étkeztetése (reggeli, ebéd, vacsora)
	570,- Ft/nap
	 590,- Ft/nap

	5.
	Középiskolai ebéd (menza)
	255,- Ft/nap
	265,- Ft/nap


* A KSH által közzétett átlagos fogyasztói árindex és a Diákkonyha Kft. által tett javaslat alapján tervezett
A fentiek alapján javaslom, hogy a Képviselő-testület a személyes gondoskodást nyújtó szociális és gyermekjóléti ellátások térítési díjáról szóló rendeletet a rendelet-tervezetben foglaltak szerint módosítsa.

Kiskőrös, 2011. november 28. 

                                                                                             Domonyi László sk.

                                                                                                  polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……./2011.(    ) önkormányzati rendelete

a személyes gondoskodást nyújtó szociális és gyermekjóléti ellátások térítési díjáról szóló

24/2006.(XII.28.) önkormányzati rendelet módosításáról 

(Tervezet)

Kiskőrös Város Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében foglalt felhatalmazás alapján,  a helyi önkormányzatokról szóló 1990. évi LXV. törvény 8.§ (1) bekezdésében meghatározott feladatkörében eljárva a következőket rendeli el:
1.§.

(1) A személyes gondoskodást nyújtó szociális és gyermekjóléti ellátások térítési díjáról szóló 24/2006.(XII.28.) önkormányzati rendelet ( a továbbiakban: Tr.) mellékletének 1-5. pontjai helyébe a következő rendelkezés lép: 

„1. Bölcsődei gyermekétkeztetés:490,-Ft/nap
2. Óvodai gyermekétkeztetés: 305,- Ft/nap

3. Általános iskolai tanulók étkeztetése (tízórai, ebéd, uzsonna): 365,- Ft/nap

    Általános iskolai ebéd (menza) : 235,-Ft/nap

4. Diákotthonban elhelyezett tanulók étkeztetése (reggeli, ebéd, vacsora): 590,-Ft/nap

5. Középiskolai ebéd (menza): 265,-Ft/nap”
2.§.

(1) Ez a rendelet 2012. január 1. napján lép hatályba, egyidejűleg hatályát veszti a Tr.
a) 1. §-ában „az étkeztetést, a házi segítségnyújtást, a támogató szolgáltatást, a nappali ellátást (idősek klubja),” szövegrész,

b) mellékletének 6-8. pontjai.

       (2) Ez a rendelet 2012. január 2-án hatályát veszti.


